Page:Latin for beginners (1911).djvu/242

2l6 THE ENEMY ARE REPULSED extrā mūnītiōnēs prōcessit et in eam hostium partem quae cōnfertissima vidēbātur inrūpit. Neque Vorēnus quidem turn vāllō sēsē continet, sed Pullōnem subsequitur. Tum Pullō pīlum in hostīs immittit atque ūnum ex multitūdine prōcurrentem trāicit. Hunc percussum et exanimātum hostēs scūtīs prōtegunt et in Pullōnem omnēs tēla coniciunt. Eius scūtum trānsfigitur et tēlum in balteō dēfīgitur. Hic cāsus vāgīnam āvertit et dextram manum eius gladium ēdūcere cōnantis morātur. Eum ita impedītum hostēs circumsistunt.

Tum vērō eī labōrantī Vorēnus, cum sit inimīcus, tamen auxilium dat. Ad hunc cōnfestim ā Pullōne omnis multitudō sē convertit. Gladiō comminus pugnat Vorēnus, atque, ūnō interfectō, reliquōs paulum prōpellit. Sed instāns cupidius infēlix, pede sē fallente, concidit.

Huic rūrsus circumventō auxilium dat Pullō, atque ambō incolumēs, plūribus interfectīs, summā cum laude intrā mūnītiōnēs sē recipiunt. Sīc inimīcōrum alter alterī auxilium dedit nec dē eōrum virtūte quisquam iūdicāre potuit. LXXI. THE ENEMY BESIEGING THE CAMP ARE REPULSED Cum iam sex hōrās pugnātum esset ac nōn sōlum vīrēs sed etiam tēla Rōmānōs dēficerent, atque hostēs ācrius īnstārent, et vāllum scindere fossamque complēre incēpissent, Caesar, vir reī mīlitāris perītissimus,